Οίκος των Στιούαρτ του Ντάρνλεϋ

Οι **Στιούαρτ του Ντάρνλεϋ**, επίσης γνωστοί ως Στιούαρτ τού Λένοξ, αγγλ.: *Stewart of Darnley, of Lennox,* ήταν μία αξιοσημείωτη Σκωτική οικογένεια, που μέλη της έγιναν βασιλείς της Αγγλίας μετά τους Τυδώρ: από τον Κάρολο Α΄ της Αγγλίας (& ΣΤ΄ της Σκωτίας), ως την Άννα της Μ. Βρετανίας. Ήταν ένας πλάγιος κλάδος τού Οίκου των Στιούαρτ, ο οποίος έδωσε στους Άγγλους μονάρχες Στιούαρτ την εξ αρρενογονίας καταγωγή τους από τούς Στιούαρτ, μετά την επιγαμία τού κλάδου τους με τον κύριο κλάδο, των βασιλέων τής Σκωτίας.

Το 1565 ο κλάδος Ντάρνλεϋ ήλθε σε επιγαμία με τον βασιλικό Οίκο των Στιούαρτ, όταν ο Ερρίκος Στιούαρτ λόρδος Ντάρνλεϋ, νυμφεύτηκε την ετεροθαλή 1η εξαδέλφη του, Μαρία Α΄ τής Σκωτίας. Παρά τα όσα υποδηλώνει το κοινό τους επώνυμο, δεν ήταν στενά συγγενείς λόγω του ότι και οι δύο ήταν Στιούαρτ: ο πατέρας τού Ερρίκου ήταν 9ος εξάδελφος τής Μαρίας Α΄ από την εξ αρρενογονίας γραμμή. Ήταν στενότεροι συγγενείς μέσω τής κοινής τους γιαγιάς, Μαργαρίτας Τυδώρ (κόρης τού βασιλιά Ερρίκου Ζ΄ τής Αγγλίας), και αυτό έδινε και στους δύο αξιώσεις στον αγγλικό θρόνο. Ο γιος τού γάμου τους, ο Ιάκωβος ΣΤ΄ τής Σκωτίας, ανήλθε στον θρόνο τής Αγγλίας & Ιρλανδίας ως Ιάκωβος Α΄.

Η διεκδίκηση τού λόρδου Ντάρνλεϋ στον Σκωτικό θρόνο δεν οφειλόταν στο ότι ήταν Στιούαρτ, αλλά στην πραγματικότητα προερχόταν από την προγιαγιά του, Ελισάβετ Χάμιλτον, εγγονή τού Ιακώβου Β΄.

Οι μεταγενέστεροι Άγγλοι βασιλείς και βασίλισσες τού Οίκου των Στιούαρτ τού Ντάρνλεϋ, από τον Ιάκωβο Α΄ και τον Κάρολο Α΄ και μετά, ήταν πιο σωστά μέλη τού κλάδου Στιούαρτ τού Ντάρνλεϋ, και όλοι βασίστηκαν στη φεουδαρχική τους κληρονομιά στο Λένοξ.

## Προέλευση και όνομα
[μικρογραφία|150εσ|Οικόσημο τού σερ [Ιωάννης Στιούαρτ του Μπόνκυλ|Ιωάννη Στιούαρτ (απεβ. 1298).]]
Οι Στιούαρτ του Ντάρνλεϋ κατάγονταν από τον σερ Ιωάννη Στιούαρτ (απεβ. 1298), τον 2ο γιο τού Αλεξάνδρου Στιούαρτ 4ου Υψηλού Επιμελητή τής Σκωτίας. Το όνομά τους προέρχεται από το Ντέρνλεϋ (Derneley), μία βαρονία στην ενορία Ίστγουντ, στο Ρένφριουσιρ. Αυτό βρισκόταν 2,4 χλμ. ανατολικά τού Μπάρχεντ, σημερινού Ντάρνλεϋ, εντός τής πόλης τής Γλασκώβης.

Το 1356 ο Ροβέρτος (Β΄) Στιούαρτ, Υψηλός Επιμελητής τής Σκωτίας, παραχώρησε τη βαρονία στον σερ Ιωάννη Στιούαρτ, τον μεγαλύτερο γιο τού σερ Άλαν Στιούαρτ τού Ντρέγκχορν. Όπως και ο κύριος κλάδος των Στιούαρτ (βασιλέων τής Σκωτίας), έτσι και οι Στιούαρτ τού Ντάρνλεϋ χρησιμοποιούσαν τόσο την ορθογραφία «Stuart», όσο και την ορθογραφία «Stewart» του επωνύμου τους.

### Πρόγονοι
* Αλέξανδρος Στιούαρτ 4ος Υψηλός Επιμελητής τής Σκωτίας
* σερ Ιωάννης Στιούαρτ του Μπόνκυλ (απεβ. 1298)
* Άλαν Στιούαρτ τού Ντρέγκχορν (απεβ. 1333)
* Αλέξανδρος Ι Στιούαρτ τού Ντάρνλεϋ (απεβ. 1374)
* Αλέξανδρος ΙΙ Στιούαρτ τού Ντάρνλεϋ (απεβ. 1404)
* Ιωάννης Στιούαρτ τού Ντάρνλεϋ, 1ος κύριος του Ωμπινύ (απεβ. 1429)
* Άλαν Στιούαρτ τού Ντάρνλεϋ (απεβ. 1439)

## Κύριοι τού Ωμπινύ
[μικρογραφία|150εσ|Ο θυρεός τού σερ [Ιωάννης Στιούαρτ του Ντάρνλεϊ|Ιωάννη Στιούαρτ τού Ντάρνλεϋ.]]
Ο σερ Ιωάννης Στιούαρτ τού Ντάρνλεϋ (απεβ. 1429) πολέμησε στον Εκατονταετή Πόλεμο υπό τον συνονόματο και μακρινό εξάδελφό του Ιωάννη Στιούαρτ 2ο κόμη τού Μπιούκαν, στον στρατό τού Καρόλου Ζ΄ τής Γαλλίας. Για τις υπηρεσίες του, ανταμείφθηκε με τα εδάφη τού Ωμπινύ-συρ-Νερ και τού Κονκρεσώ, τα οποία δόθηκαν στον 2ο γιο τής οικογένειας, ώστε να μπορέσει να ζήσει στη Γαλλία για να ενισχύσει την Παλαιά Συμμαχία. Έγινε έτσι ο 2ος κύριος του Ωμπινύ.

Γιος του ήταν ο:
* Βερνάρδος Στιούαρτ 3ος κύριος τού Ωμπινύ, διοικητής τής *Σκωτικής Φρουράς*· διοικητής των στρατών τού Καρόλου Η΄ τής Γαλλίας και τού Λουδοβίκου ΙΒ΄ τής Γαλλίας κατά τούς Ιταλικούς Πολέμους.

Ο Βερνάρδος δεν είχε γιο, έτσι η κομητεία περιήλθε στον Ροβέρτο, 2ο γιο του εξαδέλφου του Ιωάννη 1ου κόμη του Λένοξ:
* Ροβέρτος Στιούαρτ 4ος κύριος τού Ωμπινύ, στρατάρχης τής Γαλλίας· πολέμησε στη Μάχη τού Μαρινιάνο και στη Μάχη τής Παβίας.

Ούτε ο Ροβέρτος είχε γιο, έτσι περιήλθε στον Γεώργιο, δισεγγονό τού μικρανιψιού του Ιωάννη 5ου κυρίου του Ωμπινύ: 
* Γεώργιο Στιούαρτ 8ος κύριος τού Ωμπινύ, πολέμησε στο πλευρό των Γάλλων εναντίον των Ισπανών στη Μάχη τού Μοντζουίκ (1641)· σκοτώθηκε κατά τη διάρκεια τού Αγγλικού Εμφυλίου Πολέμου στη Μάχη τού Ετζ Χιλ.

## Κόμητες τού Λένοξ
[μικρογραφία|150εσ|Ο θυρεός τού [Ιωάννης Στιούαρτ, 1ος κόμης του Λέννοξ|Ιωάννη Στιούαρτ 1ου κόμη τού Λένοξ.]]
Ο μεγαλύτερος γιος τού σερ Άλαν Στιούαρτ τού Ντάρνλεϋ (απεβ. 1439) ήταν ο Ιωάννης Στιούαρτ, κύριος Ντάρνλεϋ, επικεφαλής τού Οίκου των Στιούαρτ τού Ντάρνλεϋ, ο οποίος χρίστηκε 1ος κόμης τού Λένοξ το 1488. Απεβίωσε το 1495, και τον διαδέχτηκαν οι ακόλουθοι απόγονοι:
* Ματθαίος Στιούαρτ 2ος κόμης τού Λένοξ (1488 - Φλόντεν, 1513),
* Ιωάννης Στιούαρτ 3ος κόμης τού Λένοξ (γενν. 1526),
* Ματθαίος Στιούαρτ 4ος κόμης τού Λένοξ (1516–1571).

Γιος του τελευταίου ήταν ο Ερρίκος λόρδος Ντάρνλεϋ. Το 1580 ο γιος τού Ερρίκου, Ιάκωβος ΣΤ΄ τής Σκωτίας,  επικεφαλής τού Οίκου των Στιούαρτ, παραχώρησε τον τίτλο τού δούκα τού Λένοξ στον Έσμε Στιούαρτ που έγινε 1ος δούκα τού Λένοξ. Αυτός ήταν εξάδελφος του Ερρίκου Ντάρνλεϋ και μέλος ενός γαλλικού κλάδου των βασιλικών Στιούαρτ, των κυρίων τού Ωμπινύ.

Τα ακόλουθα Αγγλικά μέλη τού Οίκου των Στιούαρτ τού Ντάρνλεϋ ονομάστηκαν κόμητες τού Λένοξ από το Αγγλικό Στέμμα, αν και ο βασιλιάς τής Σκωτίας, στο βασίλειο τού οποίου βρισκόταν η κομητεία τού Λένοξ, δεν αναγνώριζε τον τίτλο:
* Κάρολος Στιούαρτ 1ος κόμης τού Λένοξ (1555–1576), αδελφός του Ερρίκου Ντάρνλεϋ και 2ος γιος του Ματθαίου 4ου κόμη του Λένοξ. 
* λαίδη Αρμπέλα Στιούαρτ (1575–1615) (παρακαμφθείσα).

## Διεκδικητές του αγγλικού θρόνου
Το 1544 , ο Ματθαίος Στιούαρτ 4ος κόμης τού Λένοξ, νυμφεύτηκε τη Μαργαρίτα Ντάγκλας, εγγονή τού Ερρίκου Ζ΄. Οι γιοι τους, Ερρίκος Στιούαρτ λόρδος Ντάρνλεϋ και Κάρολος Στιούαρτ 1ος κόμης τού Λένοξ, θεωρούνταν από τούς συγχρόνους τους αξιόπιστοι διεκδικητές τού θρόνου τής Αγγλίας.

Η Μαργαρίτα Ντάγκλας ήταν ο καρπός τής ένωσης τού 1514 τής Μαργαρίτας Τυδώρ, χήρας βασίλισσας τής Σκωτίας και μεγαλύτερης κόρης τού Ερρίκου Ζ΄, με τον Άρτσιμπαλντ Ντάγκλας 6ο κόμη τού Άνγκους. Γεννημένη στην Αγγλία και μεγαλωμένη στην αυλή τού θείου της Ερρίκου Η΄, η Μαργαρίτα ήταν η επίσημα αναγνωρισμένη κληρονόμος τού Ερρίκου μεταξύ τής απώλειας τής χάρης τής Άννας Μπολέυν και τής γέννησης τού μελλοντικού Εδουάρδου ΣΤ΄.

Το 1565 ο Ερρίκος Στιούαρτ λόρδος Ντάρνλεϋ, νυμφεύτηκε την εξαδέλφη του, Μαρία Α΄ τής Σκωτίας, η οποία ήταν απόγονος τής Μαργαρίτας Τυδώρ και τού Ερρίκου Ζ΄.  Η καταγωγή τής Μαρίας από τον 1ο γάμο τής Μαργαρίτας Τυδώρ με τον Ιάκωβο Δ΄ τής Σκωτίας, την έθετε επίσης στη σειρά διαδοχής για τον αγγλικό θρόνο, αλλά πολλοί υποστήριξαν ότι η αξίωση τής Μαργαρίτας Ντάγκλας ήταν ανώτερη, καθώς η Μαργαρίτα και οι γιοι της, Ερρίκος Στιούαρτ λόρδος Ντάρνλεϋ και Κάρολος Στιούαρτ 1ος κόμης τού Λένοξ, είχαν γεννηθεί στην Αγγλία. Σύμφωνα με το αγγλικό έθιμο, είναι επιθυμητό ο μονάρχης να πολιτογραφηθεί ή να γεννηθεί στην Αγγλία.

Με το γάμο της με τον Ντάρνλεϋ, η Μαρία Α΄ εξουδετέρωσε έναν επικίνδυνο αντίπαλο διεκδικητή τού θρόνου τής Αγγλίας, ενώ ενδυνάμωσε την αξίωση τού Οίκου της. Το 1603 ο γιος τής Μαρίας Α΄ και τού Ντάρνλεϋ, ο Ιάκωβος ΣΤ΄ τής Σκωτίας, διαδέχτηκε την Ελισάβετ Α΄ ως βασιλιάς τής Αγγλίας, ενώνοντας έτσι τα στέματα τής Αγγλίας και της Σκωτίας, και θέτοντας τα θεμέλια για το μελλοντικό Ηνωμένο Βασίλειο.

## Γενεαλογία Στιούαρτ του Ντάρνλεϋ

## Αναφορές

## Δείτε επίσης
* Δούκας του Ωμπινύ
* Δούκας του Ρίτσμοντ
* Δούκας του Λένοξ
* Κόμης του Λένοξ
* Παλαιότερη Συμμαχία

Κατηγορία:Σκωτσέζικες οικογένειες
Κατηγορία:Οίκος των Στιούαρτ
Κατηγορία:Οίκος των Στιούαρτ του Ντάρνλεϋ